stanford-oval/wikipedia huggingface dataset:
Locke Lamoran valheet

| Locke Lamoran valheet> The Lies of Locke Lamora |
| --- | --- |

Alkuperäisteos
Kirjailija:  Scott Lynch
Kieli:  englanti
Genre:  fantasiakirjallisuus
Kustantaja:  Bantam Spectra
Julkaistu:  2006
Sivumäärä:  499
ISBN:  0-553-80467-7
Suomennos
Suomentaja:  Tero Valkonen
Kustantaja:  WSOY
Julkaistu:  2007
Ulkoasu:  sidottu
ISBN:  9789510325971
Sarja: Herrasmiesroistot
Seuraava:  Red Seas Under Red Skies
Löydä lisää kirjojaKirjallisuuden teemasivulta
Locke Lamoran valheet (engl. The Lies of Locke Lamora) on Scott Lynchin kirjoittama fantasiaromaani, joka ilmestyi vuonna 2006 ja suomennettiin vuonna 2007. Kirja on ensimmäinen osa Herrasmiesroistot-fantasiasarjaa, josta on kaavailtu yhteensä seitsemän osan mittaista. Romaani kertoo herrasmiesroisto Locke Lamorasta ja hänen pienestä koplastaan. Kirja on saanut englanninkielisiä jatko-osia.
Elokuva

Warner Bros osti kirjan elokuvaoikeudet nopeasti sen ilmestyttyä. Elokuvan käsikirjoittavat Kevin Hageman ja hänen veljensä Dan Hageman. Tuottajina toimivat Michael De Luca ja Julie Yorn. Elokuva ei ole vielä sirtynyt tuotantovaiheeseen.
Aiheesta muualla

Vesa Sisättö: Herrasmiesroistot sekoittavat maagisen kaupungin elämän (Arkistoitu – Internet Archive). Helsingin sanomat 21.7.2007.
Markku Soikkeli: Raisu piraattitarina piristää fantasiaa. Turun sanomat 26.9.2007.
Elli Leppä: Locke Lamoran valheet. Tähtivaeltaja 3/2007.
Monarca (1756)

| Monarca |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  1. huhtikuuta 1754
Laskettu vesille:  13. kesäkuuta 1756
Palveluskäyttöön:  huhtikuu 1759
Poistui palveluskäytöstä:  kesäkuu 1784
Loppuvaihe:  myyty 13. lokakuuta 1791
Tekniset tiedot
Uppouma:  1 934 46/94 bm
Pituus:  53,3 m
Leveys:  15,23 m
Syväys:  6,3 m
Miehistöä:  560
Aseistus
Aseistus:  68 tykkiä
Monarca oli Espanjan laivaston vuonna 1756 vesille laskettu Triunfante-luokan kaksikantinen 68-tykkinen linjalaiva.
Valmistus

Alus tilattiin Ferrolista Reales Astillero de Esteiroslta, missä köli laskettiin 1. huhtikuuta 1754 telakkanumerolla 20. Alus laskettiin vesille 13. kesäkuuta 1756 ja otettiin palvelukseen huhtikuussa 1759.
Palvelus

Espanjan ja Britannian välinen sota alkoi kesäkuussa 1779. Alus osallistui 16. tammikuuta 1780 Cabo de São Vicenten taisteluun, jossa se vallattiin. Alus rekisteröitiin ja nimettiin HMS Monarcaksi 20. huhtikuuta. Alus varustettiin Portsmouthissa 7. toukokuuta - 19. syyskuuta, mikä maksoi 15 338 puntaa 18 shillinkiä.
Alus otettiin palvelukseen huhtikuussa ensimmäisenä päällikkönään John Gell. Alus lähti 29. marraskuuta Hoodin mukana Länsi-Intiaan, mistä se lähti Itä-Intiaan 18. huhtikuuta 1781. Alus saapui määränpäähänsä 3. lokakuuta. Alus osallistui Sadrasin taisteluun 17. helmikuuta 1782, Providienin taisteluun 12. huhtikuuta, Negapatamin taisteluun 6. heinäkuuta, Trincomaleen taisteluun 3. syyskuuta ja Cuddaloren taisteluun 20. kesäkuuta 1783 ennen kuin se lähti kotimatkalle.
Alus poistettiin palveluksesta kesäkuussa 1784. Alus tarkastettiin heinäkuussa 1791 Portsmouthissa, minkä jälkeen se myytiin 13. lokakuuta 1 061 punnalla.
Ljudmila

| Ljudmila, Ludmila |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Lida, Lulu, Miila, Mila, Milana, Milena, Mili, Milina, Militza, Milja, Milla, Milli 
Vastineita eri kielissä:  Liudmila, Ljudmilka, Ludmilla, Lyudmila 
Nimen alkuperä:  slaavilainen nimi; ’kansan rakastama’
Infobox OKVirheellinen NIMI-arvo: 
Ljudmila on slaavilainen naisen etunimi. Sen merkitys on ’kansan rakastama’. Rinnakkaismuotona on käytössä nimiasu Ludmila.
Suomessa Ljudmila-nimisiä naisia on vuoteen 2020 mennessä tilastoitu noin 370 ja Ludmila-nimisiä noin 260.
Tunnettuja Ljudmiloja ja Ludmiloja

Ljudmila Aleksejeva (1927–2018), venäläinen toisinajattelija ja ihmisoikeusaktivisti
Ljudmila Anokina (1919–2012), Neuvostoliittoa edustanut keihäänheittäjä
Ludmila ”Lída” Baarová (1914–2000), tšekkiläinen näyttelijä
Ljudmila Beljakova (s. 1994), venäläinen jääkiekkoilija
Ljudmila Belousova (1935–2017), neuvostoliittolainen pariluistelija ja maailmanmestari
Ludmila Blonska (s. 1977), ukrainalainen seitsenottelija
Ljudmila Bragina (s. 1943), Neuvostoliittoa edustanut keskimatkojen juoksija ja olympiavoittaja
Ludmila Böömiläinen, Pyhä Ludmila (n. 860–921), Böömin ruhtinatar ja suojeluspyhimys, tšekkiläisten valistaja
Ludmila Cristea (s. 1986), moldovalainen painija ja judoka
Ludmila Dvořáková (1923–2015), tšekkiläinen oopperalaulaja
Ljudmila Džigalova (s. 1962), Neuvostoliittoa edustanut ukrainalainen pikajuoksija ja olympiavoittaja
Ludmila Engquist (s. 1964), neuvostoliittolaissyntyinen ruotsalainen pika-aitajuoksija ja olympiavoittaja
Ludmila Formanová (s. 1974), tšekkiläinen keskimatkojen juoksija
Ljudmila Frolova (s. 1953), Neuvostoliittoa edustanut maahockeypelaaja ja olympiamitalisti
Ljudmila Galkina (s. 1972), venäläinen pituushyppääjä
Ljudmila Gurtšenko (1935–2011), venäläinen näyttelijä ja laulaja
Ljudmila Hitjajeva (s. 1930), venäläinen näyttelijä
Ljudmila Kitšenok (s. 1992), ukrainalainen tennispelaaja
Ljudmila Koltšanova (s. 1979), venäläinen pituushyppääjä
Ljudmila Kondratjeva (s. 1958), Neuvostoliittoa edustanut pikajuoksija ja olympiavoittaja
Ljudmila Kostjukevitš (s. 1964), valkovenäläinen pikaluistelija
Ljudmila Litvinova (s. 1985), venäläinen pikajuoksija ja olympiamitalisti
Ljudmila Ljadova (1925–2021), venäläinen säveltäjä ja lauluntekijä
Ljudmila Markianova (s. 1941), karjalainen kielitieteilijä
Ľudmila Maťavková (s. 1998), slovakialainen jalkapalloilija
Ljudmila Novak (s. 1959), slovenialainen europarlamentaarikko
Ljudmila Pavlitšenko (1916–1974), neuvostoliittolainen tarkka-ampuja
Ljudmila Petruševskaja (s. 1938), venäläinen kirjailija
Ljudmila Putina (s. 1958), Venäjän presidentin Vladimir Putinin entinen puoliso
Ljudmila Rudenko (1904−1986), venäläinen shakinpelaaja
Ljudmila Sentšina (1950–2018), venäläinen laulaja ja näyttelijä
Ljudmila Ševtsova (s. 1934), Neuvostoliittoa edustanut keskimatkojen juoksija ja olympiavoittaja
Ludmila da Silva (s. 1994), Ludmila, brasilialainen jalkapalloilija
Ljudmila Titova (s. 1946), Neuvostoliittoa edustanut pikaluistelija ja olympiavoittaja
Ljudmila Tšernyh (s. 1935), ukrainalainen tähtitieteilijä
Ljudmila Turištševa (s. 1952), Neuvostoliittoa edustanut telinevoimistelija ja olympiavoittaja
Ljudmila Udobkina (s. 1984), venäläinen rattikelkkailija
Ljudmila Ulitskaja (s. 1943), venäläinen kirjailija
Ljudmila Zykina (1929–2009), venäläinen kansanlaulaja
Kuvitteellisia Ljudmiloja

Ljudmila, henkilöhahmo Mihail Glinkan oopperassa Ruslan ja Ljudmila (1842)
Aiheesta muualla

Etunimien taivutus: Ljudmila ja Ludmila (Kotimaisten kielten keskuksen verkkojulkaisu)
Mongonísi

Mongonísin saari Paxókselta nähtynä.
| --- | --- |
Sijainti:  39°10′53″N, 20°12′29″E, Paxoí Korfu, Jooniansaaret Kreikka
Merialue:  Joonianmeri, Välimeri
Pinta-ala:  0,332 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Mongonísi (kreik. Μογγονήσι, kath.kreik. Μογγονήσιον, Mongonísion) on pieni Kreikan saari, joka kuuluu Jooniansaarten saariryhmään ja tarkemmin Paxoín saariin, ja sijaitsee Paxóksen kaakkoiskärjen edustalla. Saaren pinta-ala on 0,332 neliökilometriä. Se on asuttu, mutta sen väkilukua ei ole tilastoitu erikseen. Hallinnollisesti Mongonísi kuuluu Paxoín kuntaan, Korfun alueyksikköön ja Jooniansaarten alueeseen.
Mongonísi on nykyisin käytännössä muuttunut niemeksi, ja yhdistyy Paxóksen pääsaareen paitsi kannaksen myös sillan ja autotien välityksellä. Saarella on pieni satama, hiekkaranta ja useita luolia. Heti Mongonísin itäpuolella sijaitsee Kaltsonísin saari.
Aiheesta muualla

Kuvia tai muita tiedostoja aiheesta Mongonísi Wikimedia Commonsissa
Jooniansaaret
| --- | --- |
Pääsaaret:   Ithaka  Kefaloniá  Korfu  Kythera  Lefkas  Paxós  Zákynthos 
Alisaariryhmät:   Paxoí Ágios Nikólaos  Antípaxos  Daskália (Pláka)  Kaltsonísi  Mongonísi  Panagía  Paxós  Diapontiset saaret Diákopo  Diáplo  Ereikoússa  Karávi  Mathráki  Othonoí  Plateiá  Tracheiá  Ekhinadit Ápasa  Drakonéra  Fílippos  Giróvaris  Kalógiros  Karlonísi  Kounéli  Lamprinós  Mákri  Módi  Oxeía  Petalás  Pístros  Pontikós  Práso  Prováti  Sofía  Sorós  Tsakalonísi  Vromónas  Oinoússes Avgó  Bómpa  Dýo Adélfia  Sapiéntza  Schíza  Venétiko  Strofadit Árpyia  Stamfáni  Tilevoḯdes Alafonísi  Arkoúdi  Átokos  Chelóni  Formíkoula  Kálamos  Kastós  Kýthros  Madourí  Meganísi  Petaloú  Prasonísi  Prováti  Skorpídi  Skorpiós  Spárti  Thiliá  Tsokári 
Muut pienemmät saaret:   Agía Marína  Ágios Andréas  Ágios Ioánnis  Ágios Nikólaos, Áktio-Vónitsa  Ágios Nikólaos, Sývota  Ágios Nikólaos, Zákynthos  Ágios Sóstis  Antidragonéra  Antikythera  Avgó  Chelonísi  Dionísi  Dragonéra  Fortí  Kalonísi  Korakonísi  Koutsounés  Lagoúdia  Lazaréto, Ithaka  Lazaréto, Korfu  Lygía  Marathonísi  Megálo Mourteméno  Merópi  Mikró Nisí  Moúrtos  Myzíthres  Panagía  Peristerés  Pontikonísi  Poréti  Porí  Próti  Pýlos  Sésoula  Sfaktiría  Skartsoumponísi  Vagiá  Vardiánoi  Vído
Mongolyn ündesnii olon niitiin televiz

TV- ja radio-ohjelma vuodelta 1990.
Mongolyn ündesnii olon niitiin televiz (mong. Монголын Үндэсний Олон Нийтийн Телевиз, engl. Mongolian National Broadcaster) on Mongolian kansallinen yleisradioyhtiö.
Neuvostoliitto aloitti Mongoliaan suunnatut venäjänkieliset radiolähetykset 1920-luvulla. Vuodesta 1931 lähtien voitiin toisinaan kuulla myös mongolinkielisiä uutislähetyksiä. Mongolian yleisradio perustettiin Neuvostoliiton tuella vuonna 1934. Sen toiminta laajeni varsinkin 1960-luvulla. 1970-luvun puolivälissä maassa oli keski- ja lyhytaaltoasemien verkko, joka lähetti yhtä kansallista ohjelmaa ja 20 alueradion ohjelmia. Ulkomaanpalvelu Voice of Mongolia perustettiin vuonna 1964. Ulaanbaataria ja maan keskiosaa palvellut toinen radiokanava aloitti toimintansa vuonna 1994. Ensimmäiset yksityiset radioasemat perustettiin Mongoliaan vuonna 1993.
Mongolian televisio perustettiin Neuvostoliiton tuella vuonna 1967. Vuonna 1970 asennettu neuvostoliittolainen Orbita-satelliittijärjestelmä mahdollisti television katsomisen myös Ulaanbaatarin ulkopuolella. Orbita aloitti päivittäiset lähetykset vuonna 1976 ja Mongolian televisio vuonna 1992. Maaseudulla televisiota alettiin katsoa vasta 1980-luvulta lähtien, jolloin myös ohjelmien sisältö alkoi monipuolistua.
Valtiollinen yleisradio muuttui julkisen palvelun yhtiöksi vuonna 2005. Se saa rahoituksensa mainonnasta, valtiolta sekä kotitalouksilta perittävistä maksuista. Laki takaa yhtiölle toimituksellisen vapauden, mutta käytännössä poliitikot vaikuttavat paljon sen toimintaan. Julkisen palvelun yleisradiotoimintaa valvoo kansallinen neuvosto, joka on kulloinkin hallitsevan puolueen määräysvallassa.
Mongolian yleisradiolla oli vuonna 2016 kaksi kansallista radiokanavaa, ULA-kanava, radion ulkomaanpalvelu, kansallinen televisiokanava, kaksi kaapelitelevisiokanavaa ja uutistoimisto. Ohjelmia välitetään mongolin lisäksi myös kazakiksi. Radiolähetykset tapahtuvat vielä suurelta osin keski- ja lyhytaalloilla. Analogisten televisiolähetysten oli määrä loppua vuonna 2015.
Aiheesta muualla

Mongolyn ündesnii olon niitiin
Voice of Mongolia (ulkomaanpalvelu) (englanniksi)
Savoúra

Savoúra (kreik. Σαβούρα) voi viitata seuraaviin saariin Kreikassa:
Savoúra, saari Dodekanesian saariryhmässä lähellä Kastellórizoa
Savoúra, saari Gkrántesin saarilla lähellä Kreetaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Savoúra”, voi hakea sivunnimihaulla, laajalla sivunnimihaulla tai tekstihaulla.
Live-roolipelaaminen

Larppaajia live-roolipelaamassa metsässä
LARP (engl. live action role playing (game)), larppi, eli live-toiminta roolipeli on roolipelaamisen muoto, jossa pelaajat ilmaisevat roolihahmojensa toimintaa käyttäen kokonaisvaltaisesti koko kehoaan apuna sekä pukeutumalla hahmonsa mukaisesti. Live-toiminta roolipelaamista on tästä syystä verrattu sekä improvisaatioteatteriin että Commedia dell'arte -teatteriin. Live-toiminta roolipelaamiselle on ehdotettu suomenkieliseksi nimeksi näytelmäpelaamista ja näytelmäroolipelaamista, joita käytetään jonkin verran, samoin sanaa eloroolipeli.
Käytäntö

Joidenkin live-roolipelien lavastuksessa painotetaan hyvin paljon ympäristön aitouteen, jotta kaikki olisi sitä miltä se näyttää, maistuu, kuulostaa, tuoksuu ja tuntuu. Pelin osallistujille on etukäteen suunniteltu yksilölliset hahmot, joiden mukaisesti pelissä on tarkoitus toimia. Kullakin hahmolla on ominaiset tavoitteensa, arvonsa, elämänhistoriansa ja luonteenpiirteensä. Pelissä ei kuitenkaan ole ennalta kirjoitettua käsikirjoitusta eikä ohjausta, vaan pelin järjestäjät ovat luoneet hahmokuvausten perusteella pelille alkutilanteen, joka pelin alettua pelaaja alkaa elää pelihahmojen toiminnan mukaan.
Live-roolipeli perustuu aina johonkin ympäristöön joka määrittää pelin tyyliä ja hahmoja. Pelimaailma voi olla historiaan perustuva, se voi rakentua jonkin kirjan ympärille tai maailmankuva voi olla kokonaan pelin kirjoittajien luoma. Liveroolipeli voi esimerkiksi rakentua J. R. R. Tolkienin Keski-Maan tarustoon, Harry Potter -sarjan maailmaan tai olla mukaelma tai oikeaperäinen kuvaus keskiaikaisesta elämästä. Larpit voivat samoin olla myös nykyaikaan tai tulevaisuuteen (usein scifi-kirjallisuuteen) perustuvia. Muita pelityyppejä ovat esimerkiksi vaihtoehtoiseen todellisuuteen sijoittuvat larpit ja vampyyrilarpit.
Roolipelaamista tutkineen Merja Leppälahden mukaan roolipeli voidaan nähdä lähes karnevaalin tapaisena kokonaisuutena, jossa yhdessä irrottaudutaan tavallisesta arkisesta olotilasta ja siirrytään vähäksi aikaa toiseen maailmaan, jossa vallitsevat toisenlaiset säännöt. Harrastajille pelaamisessa on usein tärkeintä eläytyminen sekä yhdessäolo samanhenkisten ihmisten kanssa.
Larppaaminen Suomessa ja maailmalla

Suomessa ja Pohjoismaissa on hyvin voimakas kokeellisten larppien (ja jossain määrin pöytäpelien) kulttuuri, jossa raja roolipelien ja performanssien välillä on hämärtynyt. Suomalaisille live-roolipeleille on tyypillistä pelisääntöjen sekä ennalta käsikirjoitettujen tapahtumien vähäisyys. Sääntöjä käytetään yleensä lähinnä taistelujen ja tappelujen ohjeistamiseen sekä pelaajien ja pelipaikan turvallisuuden varmistamiseksi. Yhdysvalloissa ja Britanniassa pelit painottuvat pohjoismaista kulttuuria enemmän taisteluun, aarteiden keräämiseen ja seikkailuun.
Suomessa live-roolipelaaminen on alkanut 1980-luvun jälkimmäisellä puoliskolla. Nykyisin suurin osa Suomessa järjestettävistä live-roolipeleistä sijoittuu fantasiamaailmoihin. Suomessa järjestetään lisäksi runsaasti nykyaikaan, tulevaisuuteen sekä vaihtoehtoisiin maailmoihin sijoitettuja pelejä. Pohjoismaisten live-roolipeliharrastajien tapaaminen Solmukohta järjestetään vuosittain joko Suomessa, Ruotsissa, Norjassa tai Tanskassa.
Aiheeseen liittyviä tapahtumia

Helsingissä Messukeskuksessa järjestetään vuosittain Ropecon. Se kokoaa paikalle larppaajia sekä muita roolipelien, lautapelien, keräilykorttipelien ja miniatyyripelien harrastajia.
Tampereella järjestettävä Traconin sisartapahtuma Tracon Hitpoint keskittyy myös rooli- ja lautapeleihin.
Elävän historian toiminta muistuttaa jossakin määrin live-roolipelaamista.
Kirjallisuutta

Rantanen, Teemu (toim.): Larpinjärjestäjän käsikirja.  Helsinki:  Suomen live-roolipelaajat, 2007.  ISBN 978-951-97701-4-7
Aiheesta muualla

Wikimedia Commonsissa on kuvia tai muita tiedostoja aiheesta .
Live-roolipeliportaali larp.fi.
Luettelo Britannian kuninkaallisen laivaston monitoreista

Royal Navyn alusten nimet
A –
B –
C –
D –
E –
F –
G

H –
I –
J –
K –
L –
M –
N

O –
P –
Q –
R –
S –
T –
U 

V –
W –
X –
Y –
Z
lentotukialukset
saattuetukialukset
vesilentokoneidenemälaivat
maihinnousualukset
taisteluristeilijät
dreadnought taistelulaivat
pre-dreadnoughtit
panssarilaivat
mörssärialukset
korvetit ja sluupit
risteilijät
hävittäjät
polttolaivat
fregatit
tykkiprikit
tykkiveneet
miinantorjunta-alukset
monitorit
partioalukset
kuninkaalliset jahdit
linjalaivat
sukellusveneet
apualukset
tutkimusalukset
tukikohdat
sairaalat ja sairaalalaivat
lentoasemat
lentoyksiköt
yhtymät
laivueet
Englannin sota-alukset
Skotlannin sota-alukset
Tämä on luettelo Britannian kuninkaallisen laivaston monitoreista.
Humber-luokka
Severn
Humber
Mersey
Abercrombie-luokka
Abercrombie
Havelock
Raglan
Roberts
Lord Clive -luokka
Lord Clive
General Craufurd
Earl of Peterborough
Sir Thomas Picton
Prince Eugene
Prince Rupert
Sir John Moore
General Wolfe
Marshal Ney -luokka
Marshal Ney
Marshal Soult
Gorgon-luokka
Gorgon
Glatton
M15-luokka
M15
M16
M17
M18
M19
M20
M21
M22
M23
M24
M25
M26
M27
M28
M29-luokka
M29 (myöhemmin HMS Medusa)
M30
M31
M32
M33
Erebus-luokka
Erebus
Terror
Roberts-luokka
Roberts
Abercrombie
Monoidi

Monoidi on algebrallinen rakenne, joka koostuu joukosta  S ja sen alkioihin liittyvästä binäärioperaatiosta  * (merkitään  (S,*)) jotka toteuttavat seuraavat ehdot:
Suljettu: kaikilla  a,b\in S siten, että  a*b\in S.
Assosiatiivisuus: kaikilla  a,b,c\in S siten, että  (a*b)*c=a*(b*c).
Neutraalialkio: kaikilla  a\in S on olemassa  e\in S siten, että  e*a=a*e=a.
Toisin sanoen monoidi on puoliryhmä, jossa on neutraalialkio.
Esimerkkejä:
Luonnollisten lukujen joukko muodostaa monoidin yhteenlaskun suhteen nolla-alkionaan  0, ja kertolaskun suhteen yksikköalkionaan  1.
Merkkijonot operaationa niiden yhdistäminen on monoidi, jossa neutraalialkio on tyhjä merkkijono.
Monoidi on vaihdannainen, jos operaatio on vaihdannainen. Yllä ensimmäinen esimerkki on vaihdannainen: esimerkiksi  2+3=3+2 ja  4*5=5*4, ja sama pätee kaikilla luvuilla. Toinen esimerkki ei ole, merkkijonojen "xy" ja "ab" yhdiste on "xyab" mutta toisinpäin "abxy".
Moni algebrallinen rakenne sisältää monoidin osana määritelmäänsä, esimerkiksi ryhmä, rengas ja kunta.
Monopolistinen kilpailu

Monopolistinen kilpailu on markkinamuoto, jossa markkinoilla on lukuisia yrityksiä, ja markkinoille pääsy ja sieltä poistuminen on vapaata, mutta eri valmistajien tuotteet eroavat hiukan toisistaan, eli ne ovat differoituja. Juuri tuotteiden erilaisuus erottaa monopolistisen kilpailun täydellisestä kilpailusta. Esimerkiksi muotivaatteiden ja autojen markkinoiden voidaan ajatella olevan monopolistisia. Näillä aloilla kuluttajiin vedotaan muilla keinoilla kuin hinnoilla.
Monopolistiset markkinat poikkeavat siis täydellisen kilpailun markkinoista ainoastaan heterogeenisyyden osalta. Monopolistinen kilpailu kannustaa tuotemerkkien luomiseen ja markkinointiin. Se antaa yrityksille markkinavoimaa: ne voivat nostaa hintaa luottaen kuluttajien uskollisuuteen tuotemerkkiä kohtaan. Suuret monopolistisessa asemassa olevat yritykset voivat toimialastaan riippuen vaikuttaa finanssitalouden lisäksi ihmisten arkeen merkittävällä tavalla.
Viranomaisten tavoitteena on valvoa kaikkia niitä yrityksiä, jotka myyvät heterogeenisiä tuotteita. Monopolistisia markkinoita valvotaan, koska ne lisäävät talouden tehottomuutta. Tällaisten markkinoiden sääteleminen on kuitenkin yleensä niin vaikeaa, että monopolistisen kilpailun tehottomuudesta johtuvat kustannukset saattavat olla pienempiä kuin sääntelyn kustannukset.
Mons Graupiuksen taistelu

Mons Graupiuksen taistelu käytiin Rooman valtakunnan ja kaledonialaisten välillä nykyisen Skotlannin alueella vuonna 83. Taistelussa roomalaisen sotapäällikkö Gnaeus Julius Agricolan johtamat joukot kukistivat kaledonialaisheimojen liittouman armeijan. Varsinaisesta taistelupaikasta ei ole tarkkaa tietoa. Taistelu tunnetaan ensimmäisellä vuosisadalla eläneen roomalaisen historioitsija Tacituksen kuvauksesta, joka on tosin myöhemmin kyseenalaistettu. Jotkut nykyhistorioitsijat ovat jopa väittäneet, että taistelua ei koskaan käytykään ja koko kuvaus oli Tacituksen omaa keksintöä. Tämä näkökulma on kuitenkin vähemmistössä.
Voitosta huolimatta roomalaiset vetäytyivät pian Kaledoniasta ja joukkoja siirrettiin vaarallisemmalle Tonavan rajalle. Kymmenen vuotta myöhemmin he olivat vetäytyneet Newcastlen tasalle.
Jessica Monroe

| Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Mitalit> Maa:   Kanada.Naisten soutu. Olympialaiset  | Maa:   Kanada> Naisten soutu. |
| --- | --- | --- | --- |
|  Kultaa | Barcelona 1992 | nelonen i.p. |  |
|  Kultaa | Barcelona 1992 | kahdeksikko |  |
|  Hopeaa | Atlanta 1996 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1991 | nelonen i.p. |  |
|  Kultaa | Wien 1991 | kahdeksikko |  |
Jessica Monroe-Gonin (o.s. Monroe, s. 31. toukokuuta 1966) on kanadalainen soutaja. Hän voitti Barcelonan olympialaisissa 1992 kultaa perämiehettömässä nelosessa ja kahdeksikossa. Neljä vuotta myöhemmin Atlantan olympialaisissa hän saavutti kahdeksikossa hopeaa. Hän voitti maailmanmestaruuden perämiehettömässä nelosessa ja kahdeksikossa Wienin MM-kilpailuissa 1991.
Lockheed Martin

| Lockheed Martin |
| --- | --- |

Yritysmuoto:  julkinen osakeyhtiö
Osake:  NYSE: LMT
ISIN:  US5398301094
Perustettu:  15. maaliskuuta 1995
Puheenjohtaja:  Jim Taiclet
Kotipaikka:  Bethesda, Maryland, Yhdysvallat
Toiminta-alue:  maailmanlaajuinen
Toimiala:  teknologia tietoturva ilmailu puolustusteollisuus
Kotisivu:  www.lockheedmartin.com
Infobox OKVirheellinen NIMI-arvo: 
Lockheed C-130 Hercules
Lockheed Martin eli LMCO on yhdysvaltalainen konserni, joka valmistaa pääasiassa aseita, lentokoneita ja avaruustekniikkaa.
Historia

Yhtiö syntyi 1990-luvulla samankaltaisen ilmailualan teollisen konsolidaatiokehityksen kautta kuin EADS Euroopan yhteisössä. Kylmän sodan loppu vaikutti Yhdysvalloissa kehitykseen voimakkaammin kuin Länsi-Euroopassa.
Yhtiö syntyi Lockheedin ja Martin Mariettan fuusiossa vuonna 1995.
Lockheed Martin on maailman suurin aseteollisuuden konserni, jos kokoa mitataan puolustusvälineillä tehdyllä liikevaihdolla. Lockheedin noin 37 miljardin dollarin liikevaihdosta lähes 20 miljardia on sotateollisuuden tarvikkeilla tehty. Lockheed työllistää yli 130 000 ihmistä 56 maassa. Lockheedin merkittävimpiin asiakkaisiin kuuluu Yhdysvaltain puolustusministeriö. Lockheed onkin ollut merkittävässä osassa muun muassa SR-71-vakoilukoneiden, F-117 Nighthawk -koneiden ja useiden ohjusten sekä muiden suurten projektien suunnittelussa ja toteutuksessa.
General Dynamicsin kehittämien F-16-hävittäjien tuki ja valmistus on siirtynyt Lockheedille vuonna 1993.
Vuonna 2008 Lockheed Martin oli Yhdysvaltain puolustusministeriön suurin toimittaja. Se solmi vuoden aikana ministeriön kanssa 21 miljardin dollarin edestä sopimuksia.
Suomessa

Suomi on ostanut Lockheed Martinilta useita asejärjestelmiä, joista tärkeimpiä ovat olleet Ilmavoimille hankitut JASSM-risteilyohjukset ja Maavoimille ostetut raskaiden raketinheittimien modernit ampumatarvikkeet. Merivoimien uusiin Pohjanmaa-luokan sotalaivoihin on päätetty ostaa Evolved Seasparrow Missile -ilmatorjuntaohjusjärjestelmä, jonka laukaisinyksikkö on Lockheed Martinin valmistama. Vuonna 2014 Suomi perui pitkälle neuvotellun sadan miljoonan euron arvoisen kaupan taktisten MGM-140 ATACMS-ohjusten ostamiseksi Lockheed Martinilta korkean hinnan vuoksi. Suomen Lockheed Martinilta hankkiman lentävän signaalitiedustelujärjestelmän käyttöönotto myöhästyi teknisten ongelmien vuoksi ja Lockheed Martin joutui maksamaan Puolustusvoimille korvauksia. Konttiin sijoitettu järjestelmä voidaan Suomessa sijoittaa C-295-rahtikoneen (CC-3) ruumaan.
Yrityksen valmistama F-35 Lightning II-hävittäjä on valittu Suomen Ilmavoimien seuraavaksi hävittäjälentokoneeksi.
Lentokoneet

Lockheed C-130 Hercules
Lockheed Martin F-22 Raptor
Lockheed Martin F-35 Lightning II
Aiheesta muualla

Kuvia tai muita tiedostoja aiheesta Lockheed Martin Wikimedia Commonsissa
Lockheed Martin -yhtiön sivusto (englanniksi)
Article on Lockheed Martin (Arkistoitu – Internet Archive) from the Center for Media and Democracy (englanniksi)
Lockheed Martinin pääkonttori Marylandin Bethesdassa